Diari Oficial de la Generalitat Valenciana


Sumari del DOGV 9096, del 31-05-2021 (2021/6010)

RESOLUCIÓ de 27 de maig de 2021, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2021 les subvencions dirigides al desenvolupament d'itineraris integrats per a la inserció sociolaboral de persones en situació o risc d'exclusió social.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9096

Data del DOGV
:   31-05-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/6010


Data del document
:   27-05-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 27 de maig de 2021, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2021 les subvencions dirigides al desenvolupament d'itineraris integrats per a la inserció sociolaboral de persones en situació o risc d'exclusió social. [2021/6010]  
Mitjançant l'Ordre 10/2017, de 29 de novembre, de la Vicepresidència i Conselleria d'Igualtat i Polítiques Inclusives, s'estableixen les bases reguladores per a la concessió de subvencions dirigides al desenvolupament d'itineraris integrats per a la inserció sociolaboral de persones en situació o risc d'exclusió social, d'ara endavant Ordre 10/2017 (DOGV 8182, 01.12.2017).  
En virtut del que s'ha exposat, en l'exercici de la competència atribuïda per l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en relació amb el Decret 170/2020, de 30 d'octubre, del Consell, pel qual aprova el Reglament orgànic i funcional de la Vicepresidència i Conselleria d'Igualtat i Polítiques Inclusives, resolc:  
  
Primer. Objecte  
Convocar per a l'exercici 2021 les subvencions destinades al finançament de les despeses corrents derivades de la realització de projectes de desenvolupament d'itineraris integrats per a la inserció sociolaboral de persones en situació o risc d'exclusió social que es desenvolupen en l'àmbit territorial de la Comunitat Valenciana i regulades per l'Ordre 10/2017.  
Podran ser objecte d'aquesta subvenció, els projectes d'itineraris integrats per a la inserció sociolaboral de persones en situació o risc d'exclusió social desenvolupats per:  
a) Entitats locals.  
b) Entitats del tercer sector d'acció social.  
Els projectes que siguen objecte de finançament hauran de ser executats en la Comunitat Valenciana durant l'exercici 2021 i les despeses seran susceptibles de ser subvencionades des de l'1 de gener fins a 31 de desembre de l'any 2021.  
  
Segon. Condicions de la concessió de les subvencions  
1. El procediment de concessió d'aquestes subvencions es tramitarà en règim de concurrència competitiva.  
2. Podran sol·licitar i ser beneficiàries d'aquestes subvencions:  
a) Les entitats locals.  
b) Les entitats del tercer sector d'acció social que complisquen els requisits establits en l'article 5.1 de l'Ordre 10/2017.  
3. Les entitats beneficiàries de la subvenció hauran de complir les obligacions recollides en l'article 6 de l'Ordre 10/2017.  
En relació amb l'apartat 8 de l'esmentat article, la concessió de la subvenció implica l'acceptació de ser inclosa en una llista d'operacions prevista en l'article 115.2 del Reglament núm. 1303/2013 del Parlament Europeu i del Consell, de 17 de desembre de 2013. Així mateix, l'entitat beneficiària estarà subjecta a les normes d'informació i publicitat, recollides en el Reglament d'execució (UE) núm. 821/2014 de la Comissió, de 28 de juliol de 2014, pel qual s'estableixen disposicions d'aplicació del Reglament (UE) núm. 1303/2013 del Parlament Europeu i del Consell pel que fa a les modalitats concretes de transferència i gestió de les contribucions del programa, la presentació d'informació sobre els instruments financers, les característiques tècniques de les mesures d'informació i comunicació de les operacions, i el sistema per al registre i emmagatzematge de dades.  
  
  
Tercer. Finançament de les ajudes  
Les subvencions contingudes en aquesta convocatòria es concediran a càrrec dels pressupostos de la Generalitat per a 2021, en l'aplicació pressupostària 72.90.59.190.02.0., línia de subvenció S6729.  
Actuació susceptible de ser cofinançada com a mínim en un 50 % per la Unió Europea a través del Programa operatiu del Fons Social Europeu (FSE) de la Comunitat Valenciana i, en el seu cas, finançada com a part de la resposta de la Unió a la pandèmia de COVID-19.  
  
Quart. Quantia de la subvenció  
1. La dotació del crèdit disponible per a 2021 es distribuirà entre els diferents projectes subvencionables atenent als màxims fixats en l'article 4.2.a de l'Ordre 10/2017, en el cas de les entitats locals, i en l'article 5.3.a de la mateixa ordre, en el cas de les entitats del tercer sector d'acció social, entre aquelles el projecte de les quals haja superat la puntuació mínima exigida en l'esmentada ordre.  
  
2. La quantia total màxima a concedir ascendeix a 9.084.821,81 euros, repartits de la manera següent:  
a) Entitats locals, un màxim de 4.542.410,91 euros. D'acord amb l'apartat 3.a de l'article 4 de l'Ordre 10/2017, se subvencionarà un màxim de 107.142,86 euros en concepte de costos salarials bruts, més un 25 % d'aquest import en concepte d'altres despeses subvencionables per projecte.  
b) Entitats del tercer sector d'acció social, un màxim de 4.542.410,90 euros. D'acord amb l'apartat 4.a de l'article 5 de l'Ordre 10/2017, se subvencionarà un màxim de 42.857,14 euros en concepte de costos salarials bruts, més un 25 % d'aquest import en concepte d'altres despeses subvencionables per projecte.  
En l'annex V s'estableix la taula salarial per a l'exercici 2021 per al grup o categoria professional en què s'enquadre el lloc de treball.  
  
En el cas que hi haja un sobrant en l'import destinat al tercer sector d'acció social, aquest passarà a incrementar el crèdit per als itineraris de les entitats locals. De la mateixa manera, el sobrant de crèdit de les entitats locals podrà destinar-se per al finançament d'itineraris de les entitats del tercer sector d'acció social.  
3. El procés d'adjudicació es realitzarà atenent la quantitat fixa subvencionada per projecte i atenent aquelles amb major puntuació fins a esgotar el crèdit disponible. En cas d'empat de puntuació entre diferents projectes, s'atendrà el que es recull en els articles 4.2.b i 5.3.b de l'Ordre 10/2017.  
4. En virtut de l'article 11.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat, la convocatòria podrà fixar, a més de la quantia total màxima dins dels límits disponibles, una quantia addicional l'aplicació de la qual a la concessió de subvencions no requerirà una nova convocatòria. En l'aplicació pressupostària 01.90.41.287.46.5, línia de subvenció S6729, s'estima una quantia addicional màxima de 3.415.178,19 euros, corresponent a les obligacions degudament adquirides i no reconegudes a data 31 de desembre de 2020 de la convocatòria d'itineraris de l'exercici 2020, tal com estableix l'article 39.5 de la Llei 1/2015, de 6 de febrer, d'hisenda pública, del sector públic instrumental i de subvencions.  
5. D'acord amb el que s'estableix en l'article 11.5 de l'esmentat Decret 77/2019, de 7 de juny, amb caràcter previ a la concessió de la subvenció, l'òrgan concedent haurà de publicar l'import dels crèdits disponibles addicionals o la distribució definitiva, estableix aquesta quantia addicional màxima en la dotació econòmica establida en aquesta convocatòria que s'aplicarà a la concessió de subvencions. Es realitzarà una distribució de la quantia addicional que finalment s'establisca, que serà proporcional a les quanties establides per a les entitats locals i les entitats del tercer sector d'acció social del punt 2, lletres a i b, d'aquest article.  
6. La quantia finalment resultant a conseqüència de la quantia addicional màxima i la seua distribució definitiva, es publicarà amb caràcter previ a la resolució de concessió sense que aquesta publicitat implique l'obertura de termini per a presentar noves sol·licituds ni l'inici de nou còmput de termini per a resoldre.  
7. La quantia addicional màxima queda condicionada a la declaració de disponibilitat de crèdit a conseqüència de les circumstàncies assenyalades en el punt 4.  
  
Cinqué. Termini i sol·licitud  
1. El termini per a la presentació de les sol·licituds serà de 15 dies hàbils a comptar des de l'endemà de la publicació d'aquesta resolució de convocatòria en el Diari Oficial de la Generalitat Valenciana. Els requisits necessaris per a participar en la convocatòria hauran de complir-se a data de finalització del termini de presentació de sol·licituds.  
L'incompliment d'aquest termini determinarà automàticament l'exclusió de la convocatòria.  
2. Sol·licitud.  
a) Model i presentació de sol·licituds.  
De conformitat amb el que es preveu en la disposició addicional tercera de l'Ordre 10/2017, les sol·licituds de subvenció es presentaran exclusivament per via telemàtica, mitjançant la signatura electrònica pròpia de l'entitat sol·licitant o de la persona que la represente.  
La sol·licitud telemàtica està accessible en la seu electrònica de la Generalitat, https://sede.gva.es, i constarà d'una part general (comuna per a totes les sol·licituds de subvenció a la Generalitat) i d'una part específica corresponent a aquesta convocatòria. Les sol·licituds que es presenten en qualsevol altre model, o per un altre procediment, no seran admeses.  
Aquesta sol·licitud inclourà l'autorització per a l'accés a la Plataforma Autonòmica d'Interoperabilitat i la declaració de no estar sotmés en les prohibicions previstes en l'article 13 de la Llei 38/2003, de 17 de novembre, general de subvencions.  
Cada entitat només podrà presentar una única sol·licitud que contindrà un únic projecte, d'acord amb el que s'estableix en l'article 2 de l'Ordre 10/2017.  
Les sol·licituds de subvencions regulades en aquesta resolució hauran d'estar degudament formalitzades i signades. El nom de l'entitat haurà de coincidir amb el que figure en el CIF.  
La sol·licitud normalitzada degudament emplenada contindrà tots els aspectes necessaris per a la valoració de l'activitat a subvencionar. Aquelles dades o extrems que no hagen sigut emplenats en la corresponent sol·licitud no podran ser tinguts en compte a l'efecte de la seua valoració.  
b) Documentació.  
A la sol·licitud telemàtica, s'adjuntaran necessàriament els documents que s'indiquen a continuació:  
1r. Annex I en el cas de les entitats locals.  
2n. Annex II en el cas de les entitats del tercer sector d'acció social.  
  
3r. Model de domiciliació bancària (d'acord amb el model establit en l'annex III).  
4t. La documentació recollida en l'article 6 d'aquesta resolució.  
  
Sisé. Documentació que ha d'acompanyar la sol·licitud  
Amb la sol·licitud d'aquesta convocatòria, s'haurà d'acompanyar el model d'autorització de consulta telemàtica de dades per a ajudes i subvencions de la Vicepresidència i Conselleria d'Igualtat i Polítiques Inclusives. La no autorització suposarà que la interessada haurà d'aportar, juntament amb la sol·licitud, els corresponents certificats emesos per l'Agència Estatal d'Administració Tributària, la Conselleria d'Hisenda i Model Econòmic i la Tresoreria de la Seguretat Social, expressius d'estar al corrent en el compliment de les obligacions tributàries i amb la Seguretat Social.  
En el cas que l'entitat siga nova perceptora de subvencions de la Vicepresidència i Conselleria d'Igualtat i Polítiques Inclusives o s'hagen modificat les dades presentades per l'entitat en relació amb anteriors convocatòries, hauran de presentar:  
1. Còpia de la targeta del CIF de l'entitat sol·licitant.  
2. Còpia dels estatuts vigents de l'entitat.  
3. Model de domiciliació bancària, segons el model que es publica com a annex III en la convocatòria i que figura en el portal de la Generalitat, www.gva.es, i accedir a l'apartat «Guia Prop».  
En el supòsit de no ser nova sol·licitant i en relació amb presentació dels estatuts, en el cas de no presentar-se, i de conformitat amb el que s'estableix en l'article 28.3 de la Llei 39/2015, d'1 d'octubre, del procediment administratiu comú de les administracions públiques, s'haurà d'indicar en quin moment i davant quin òrgan administratiu es van presentar els esmentats documents.  
  
Seté. Criteris de valoració de les sol·licituds  
Les sol·licituds presentades es valoraran conforme als criteris assenyalats en l'article 4.1 de l'Ordre 10/2017, en el cas de les corporacions locals, i en l'article 5.2 d'aquesta ordre, en el cas de les entitats del tercer sector d'acció social.  
  
Huité. Termini de resolució i notificació  
1. El termini màxim per a resoldre i publicar la resolució serà de sis mesos a comptar des de l'endemà de la publicació de la resolució de convocatòria en el Diari Oficial de la Generalitat Valenciana, de conformitat amb el que es disposa en l'article 13.4 de l'Ordre 10/2017.  
  
2. Transcorregut el termini màxim per a resoldre sense que s'haja dictat resolució expressa, les sol·licituds hauran d'entendre's desestimades per silenci administratiu. Tot això, sense perjudici que subsistisca l'obligació legal de l'Administració de resoldre expressament sobre la petició formulada.  
3. La resolució per la qual es concedisquen o deneguen les subvencions es publicarà en el Diari Oficial de la Generalitat Valenciana, i en la pàgina web de la Direcció General d'Acció Comunitària i Barris Inclusius, Inclusió Social. La pràctica d'aquesta publicació, que produirà els efectes de notificació, s'ajustarà a les disposicions contingudes d'acord amb el que s'estableix en l'article 45.1.b i en el 45.3 de la Llei 39/2015, d'1 d'octubre, del procediment administratiu comú de les administracions públiques.  
  
Nové. Règim de deslliuraments de pagament  
1. El pagament de la subvenció, d'acord amb el que es disposa en els articles 14.1 de l'Ordre 10/2017 i en l'article 44.1.b de la Llei 4/2020, de 30 de desembre, de pressupostos de la Generalitat per a l'exercici 2021, es lliurarà immediatament, una vegada concedides el 100 % per cent del seu import.  
2. El termini màxim per a la justificació econòmica i presentació de la memòria tècnica serà el 15 de gener de 2022.  
  
Deu. Justificació de la subvenció  
La justificació s'ajustarà al que s'estableix en l'article 15 de l'Ordre 10/2017.  
De conformitat amb el que s'estableix en l'esmentat article de l'ordre, es publica com a annex IV el full de seguiment mensual d'activitats.  
  
De conformitat amb l'apartat segon de l'article 15 de l'esmentada ordre, el percentatge d'altres despeses subvencionables serà del 25 % sobre els costos directes de personal.  
  
Onze. Pla de control  
Es durà a terme un pla de control de la realització de l'activitat subvencionada mitjançant la comprovació i control de la documentació de caràcter econòmic justificativa de l'import concedit i de la memòria tècnica relativa a l'actuació subvencionada, de conformitat amb el que s'estableix en l'article 169 de la Llei 1/2015, de 6 de febrer, d'hisenda pública, del sector públic instrumental i de subvencions.  
La comprovació material de l'efectiva realització de l'activitat es durà a terme mitjançant un pla de control que consistirà en:  
a) Control de tipus administratiu, a més de la visita als locals de les entitats beneficiàries per a comprovar l'activitat subvencionada que realitzen i la seua qualitat.  
b) El control es durà a terme a les entitats de manera aleatòria segons el criteri de l'òrgan gestor.  
c) El control es realitzarà sobre, almenys, un 10 per cent de la quantia total concedida.  
  
Dotze. Entrada en vigor  
Aquesta resolució entrarà en vigor l'endemà de la seua publicació en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, podrà interposar-se:  
En el cas de les entitats de tercer sector, recurs potestatiu de reposició davant la Vicepresidenta del Consell i consellera d'Igualtat i Polítiques Inclusives en el termini d'un mes comptat des de l'endemà de la seua publicació, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament, recurs contenciós administratiu en el termini de dos mesos a comptar des de l'endemà de la seua publicació davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que es disposa en l'article 10.1.a i l'article 46.1 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre que s'estime oportú.  
  
En el cas de les entitats locals, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que l'entitat local interessada, prèviament i amb caràcter potestatiu, conforme al que es disposa en l'article 44 de l'esmentada llei, puga requerir en el termini de dos mesos comptats des que haguera conegut o pogut conéixer la resolució, a la Vicepresidència i Conselleria d'Igualtat i Polítiques Inclusives, perquè anul·le o rectifique aquesta resolució.  
  
  
València, 27 de maig de 2021.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.